
	诇驻讬 砖讗讬谉 讛诪转 诪砖转讻讞 诪谉 讛诇讘 砖诇砖讬诐 讬讜诐 诪讗讬 讘讬谞讬讬讛讜 讗讬讻讗 讘讬谞讬讬讛讜 讚拽注讘讬讚 讘讞谞诐:


	诪转谞讬' 讗讬谉 讞讜驻专讬谉 讻讜讻讬谉 讜拽讘专讜转 讘诪讜注讚 讗讘诇 诪讞谞讻讬谉 讗转 讛讻讜讻讬谉 讘诪讜注讚 讜注讜砖讬谉 谞讘专讻转 讘诪讜注讚 讜讗专讜谉 注诐 讛诪转 讘讞爪专 专讘讬 讬讛讜讚讛 讗讜住专 讗诇讗 讗诐 讻谉 讬砖 注诪讜 谞住专讬诐:


	讙诪' 诪讗讬 讻讜讻讬谉 讜诪讗讬 拽讘专讜转 讗诪专 专讘 讬讛讜讚讛 讻讜讻讬谉 讘讞驻讬专讛 讜拽讘专讜转 讘讘谞讬谉 转谞讬讗 谞诪讬 讛讻讬 讗诇讜 讛谉 讻讜讻讬谉 讜讗诇讜 讛谉 拽讘专讜转 讻讜讻讬谉 讘讞驻讬专讛 讜拽讘专讜转 讘讘谞讬谉: 讗讘诇 诪讞谞讻讬谉 讗转 讛讻讜讻讬谉: 讻讬爪讚 诪讞谞讻讬谉 讗诪专 专讘 讬讛讜讚讛 砖讗诐 讛讬讛 讗专讜讱 诪拽爪专讜 讘诪转谞讬转讗 转谞讗 诪讗专讬讱 讘讜 讜诪专讞讬讘 讘讜: 讜注讜砖讬谉 谞讘专讻转 讻讜': 诪讗讬 谞讘专讻转 讗诪专 专讘 讬讛讜讚讛 讝讜 讘拽讬注 讜讛转谞讬讗 讛谞讘专讻转 讜讛讘拽讬注 讗诪专 讗讘讬讬 讜讗讬转讬诪讗 专讘 讻讛谞讗 讙讬讛讗 讜讘专 讙讬讛讗: 讜讗专讜谉 注诐 讛诪转 讘讞爪专: 转谞讬谞讗 诇讛讗 讚转谞讜 专讘谞谉 注讜砖讬谉 讻诇 爪讜专讻讬 讛诪转 讙讜讝讝讬谉 诇讜 砖注专讜 讜诪讻讘住讬谉 诇讜 讻住讜转讜 讜注讜砖讬谉 诇讜 讗专讜谉 诪谞住专讬谉 讛诪谞讜住专讬谉 诪注专讘 讬讜''讟 专讘谉 砖诪注讜谉 讘谉 讙诪诇讬讗诇 讗讜诪专 讗祝 诪讘讬讗讬谉 注爪讬诐 讜诪谞住专谉 讘爪讬谞注讗 讘转讜讱 讘讬转讜:


	诪转谞讬' 讗讬谉 谞讜砖讗讬谉 谞砖讬诐 讘诪讜注讚 诇讗 讘转讜诇讜转 讜诇讗 讗诇诪谞讜转 讜诇讗 诪讬讬讘诪讬谉 诪驻谞讬 砖砖诪讞讛 讛讬讗 诇讜 讗讘诇 诪讞讝讬专 讛讜讗 讗转 讙专讜砖转讜 讜注讜砖讛 讗砖讛 转讻砖讬讟讬讛 讘诪讜注讚 专讘讬 讬讛讜讚讛 讗讜诪专 诇讗 转住讜讚 诪驻谞讬 砖谞讬讜讜诇 讛讜讗 诇讛 讛讛讚讬讜讟 转讜驻专 讻讚专讻讜 讜讛讗讜诪谉 诪讻诇讬讘 讜诪住专讙讬谉 讗转 讛诪讟讜转 专讘讬 讬讜住讬 讗讜诪专 诪诪转讞讬谉:


	讙诪' 讜讻讬 砖诪讞讛 讛讬讗 诇讜 诪讗讬 讛讜讬 讗诪专 专讘 讬讛讜讚讛 讗诪专 砖诪讜讗诇 讜讻谉 讗诪专 专讘讬 讗诇注讝专 讗诪专 专讘讬 讗讜砖注讬讗 讜讗诪专讬 诇讛 讗诪专 专' 讗诇注讝专 讗诪专 专' 讞谞讬谞讗 诇驻讬 砖讗讬谉 诪注专讘讬谉 砖诪讞讛 讘砖诪讞讛 专讘讛 讘专 [专讘] 讛讜谞讗 讗诪专 诪驻谞讬 砖诪谞讬讞 砖诪讞转 讛专讙诇 讜注讜住拽 讘砖诪讞转 讗砖转讜 讗诪专 诇讬讛 讗讘讬讬 诇专讘 讬讜住祝 讛讗 讚专讘讛 讘专 [专讘] 讛讜谞讗 讚专讘 讛讜讗 讚讗诪专 专讘 讚谞讬讗诇 讘专 拽讟讬谞讗 讗诪专 专讘 诪谞讬谉 砖讗讬谉 谞讜砖讗讬谉 谞砖讬诐 讘诪讜注讚 砖谞讗诪专 {讚讘专讬诐 讟讝-讬讚} 讜砖诪讞转 讘讞讙讱 讘讞讙讱 讜诇讗 讘讗砖转讱 注讜诇讗 讗诪专 诪驻谞讬 讛讟讜专讞 专讘讬 讬爪讞拽 谞驻讞讗 讗诪专 诪驻谞讬 讘讬讟讜诇 驻专讬讛 讜专讘讬讛 诪讬转讬讘讬 讻诇 讗诇讜 砖讗诪专讜 讗住讜专讬谉 诇讬砖讗 讘诪讜注讚





专砖"讬





	诇驻讬 砖讗讬谉 讛诪转 诪砖转讻讞 诪谉 讛诇讘 砖诇砖讬诐 讬讜诐. 讻诇讜诪专 讻讬讜谉 讚诪转 讗讬谉 诪砖转讻讞 诪谉 讛诇讘 砖诇砖讬诐 讬讜诐 讗诐 诪住驻讬讚讜 驻讞讜转 诪砖诇砖讬诐 讬讜诐 诇驻谞讬 讛专讙诇 讗转讬 诇诪住驻讚 讘专讙诇 讚注讚讬讬谉 诇讗 砖讻讞讜: 讚注讘讬讚 讘讞谞诐. 诪''讚 诪砖讜诐 诪注讜转 砖讝讬诪谉 诇专讙诇 讻讬讜谉 讚住驻讚谉 注讘讬讚 讘讞谞诐 砖驻讬专 讚诪讬 讜诪''讚 诇驻讬 砖讗讬谉 讛诪转 诪砖转讻讞 诪谉 讛诇讘 砖诇砖讬诐 讬讜诐 讘讞谞诐 谞诪讬 讗住讜专: 诪转谞讬' 讗讬谉 讞讜驻专讬谉 讻讜讻讬谉 讜拽讘专讜转. 诇爪讜专讱 诪转讬诐 砖讚专讻谉 诇讞驻讜专 讻讜讻讬谉 讜拽讘专讜转 诇讝诪谞谉 诇爪讜专讱 诪转讬诐 砖讬诪讜转讜 讚讟讬专讞讗 讬转讬专讗 讛讜讗: 诪讞谞讻讬谉. 诪驻专砖 讘讙诪': 谞讘专讻转. 讘专讬讻讛 砖诇 讻讜讘住讬谉 讜诇讬转 讘讬讛 讟讬专讞讗 讻讜诇讬 讛讗讬: 讜讗专讜谉 注诐 讛诪转 讘讞爪专. 砖讛诪转 砖诐 诪讜转专 诇注砖讜转 讗专讜谉 讜诇谞住专 讛谞住专讬诐 诪转讞讬诇讛 诇爪讜专讱 讛讗专讜谉 讜诇注砖讜转讜 讻讜诇讜 讗讘诇 诇讗 讘讞爪专 讗讞专转 砖诇讗 讬讗诪专讜 诪诇讗讻讛 讗讞专转 讛讬讗: 专' 讬讛讜讚讛 讗讜住专. 诇讛讘讬讗 注爪讬诐 讜诇注砖讜转谉 谞住专讬诐 诇爪讜专讱 讛讗专讜谉 讗讗''讻 讛讬讜 诪谞讜住专讬诐 讘转讞讬诇讛 拽讜讚诐 讬''讟: 讙诪' 讙讬讛讗 讜讘专 讙讬讛讗. 讘专讬讻讛 讙讚讜诇讛 砖注讜砖讬谉 讘讞爪专 砖讬讻谞住讜 讘讜 讻诇 讛砖讜驻讻讬诐 讘拽讬注 讘专 讙讬讛讗 讘专讬讻讛 拽讟谞讛 砖注讜砖讬谉 住诪讜讱 诇讙讚讜诇讛 讻讚讬 砖讬讻谞住讜 讛诪讬诐 讛讬讜爪讗讬谉 诪谉 讛讙讚讜诇讛 诇拽讟谞讛 砖讛讬讗 诪诇讬讗讛 讜谞讻谞住讬谉 诇拽讟谞讛: 讜讗专讜谉 注诐 讛诪转 讘讞爪专. 讻诇讜诪专 讻砖诪转 讘讞爪专 (砖驻讬专 讚诪讬) 讚诪讜讻讞讗 诪讬诇转讗 讚诇爪讜专讱 讛诪转 注讘讬讚讗 诪爪讬 诇诪讬注讘讚 讗专讜谉 讜讘讗讜转讛 讞爪专: 诪谞住专讬谉 讛诪谞讜住专讬谉. 讬砖 注诪讜 谞住专讬谉 诪转讜拽谞讬谉 诪注专讘 讛诪讜注讚 讚讟讜专讞 讙讚讜诇 诇注砖讜转谉 讘诪讜注讚: 诪转谞讬' 诪驻谞讬 砖砖诪讞讛 讛讬讗 诇讜. 诪驻专砖 讘讙诪': 诪讞讝讬专 讙专讜砖转讜. 讚讗讬谞讛 砖诪讞讛 讻诇 讻讱: 讜注讜砖讛 讗砖讛 转讻砖讬讟讬讛. 讛谞讬 转讻砖讬讟讬谉 讚拽讗 诪驻专砖 讘讙诪': 诇讗 转住讜讚. 讘住讬讚 诪驻谞讬 砖谞讬讜讜诇 讛讜讗 讗爪诇讛 注讻砖讬讜 讘诪讜注讚 砖讛讬讗 转住讜讚 讘住讬讚 讜诪爪讟注专转: 讜诪住专讙讬谉 讗转 讛诪讟讜转. 讘讙诪' 诪驻专砖: 讙诪' 诪讗讬 讛讜讬. 讜讻讬 砖诪讞讛 讗住讜专讛 讘讬讜''讟: 讚讗讬谉 诪注专讘讬谉 砖诪讞讛 讘砖诪讞讛. 讻诇讜诪专 讘注讬谞谉 讚诇讬砖诪讞 讘砖诪讞转 诪讜注讚 诇讞讜讚讬讛: 诪驻谞讬 讛讟讜专讞. 诇讬讟专讞 诇爪讜专讱 谞讬砖讜讗讬谉 讜讟讬专讞讗 讘诪讜注讚 讗住讜专: 诪砖讜诐 讘讬讟讜诇 驻专讬讛 讜专讘讬讛. 讚讗讬 砖专讬 谞砖讜讗讬谉 讘讬讜''讟 讗讬谉 讗讚诐 谞讜砖讗 讗砖讛 讻诇 讛砖谞讛 讻讜诇讛 讗诇讗 诪诪转讬谉 注讚 讛诪讜注讚 砖讬讛讗 注讜砖讛 住注讜讚讛 讗讞转 诇诪讜注讚 讜诇谞砖讜讗讬谉:





转讜住驻讜转





	讚拽讗 注讘讬讚 讘讞谞诐. 讜谞专讗讛 讚讛诇讻讛 讻专讘 讘讗讬住讜专讬. 讜讗驻讬诇讜 诇砖诪讜讗诇 讬''诇 讚诇讗 讗住讬专讬 讗诇讗 注''讬 住驻讚谞讗 讗讘诇 讛讜讗 注爪诪讜 砖专讬 讬讜转专 诪转讗驻拽 诪爪注专讜 注诇 讬讚讬 爪注拽讛 讜讬砖诪讞 诇讗讞专 讝诪谉: 讗讬谉 讞讜驻专讬谉 讻讜讻讬谉 讜拽讘专讜转 讘诪讜注讚. 驻讬' 讘拽讜谞讟专住 诇爪讜专讱 诪转讬诐 讛讜讗 注讜砖讛 讗驻讬诇讜 讻砖讗讬谉 爪专讬讱 注转讛 讻讚转谞谉 讘讛诪讜讻专 驻讬专讜转 (讘''讘 讚祝 拽:) 讛诪讜讻专 诪拽讜诐 诇讞讘讬专讜 诇注砖讜转 诇讜 拽讘专 注讜砖讛 专讞讘讛 砖诇 诪注专讛 讗讘诇 诇爪讜专讱 讛诪转 砖诪转 讻讘专 诪讜转专 讗驻讬诇讜 讘讬讜''讟 砖谞讬 诇诪讬讙讝 诇讬讛 讙诇讬诪讗 讜诇诪讬讙讝 诇讬讛 讗住讗 讻讚讗诪专 讘驻''拽 讚讘讬爪讛 (讚祝 讜. 讜砖诐) 讻''砖 讞讜诇 讛诪讜注讚 讜讗注''驻 砖讬砖 诇讞诇拽 讚讞讜诇 讛诪讜注讚 讚讗讜专讬讬转讗 讜讬讜''讟 砖谞讬 讚专讘谞谉 讻诪讜 讬讜''讟 砖谞讬 讚注爪专转 讜讬讜''讟 砖谞讬 讚砖讘讬注讬 砖诇 驻住讞 讜砖诪讬谞讬 注爪专转 讗讬谉 谞专讗讛 讚讘讻诇 讬讜诐 砖谞讬 拽讗诪专 讘讘讬爪讛 讜注讜讚 讻诇 注谞讬谉 诪诇讗讻讛 讞诪讬专 讟驻讬 讬''讟 砖谞讬 诪讞讜诇 讛诪讜注讚 讜讻诪讜 砖驻讬专砖 讘拽讜谞讟专住 讚讗讬讬专讬 讘讞讜驻专 诪讞讬讬诐 讻讱 驻专''讞 讗讘诇 诇讗讞专 诪讬转讛 砖专讬 讜讛讗 讚转谞讬谞谉 讻讜讻讬谉 讜拽讘专讜转 讗驻讬诇讜 讘诇讗 诪转 讜讗专讜谉 讚讜拽讗 注诐 讛诪转 砖诪讗 讻砖讞讜驻专 讛讜讗 专讙讬诇 诇讞驻讜专 讘讘讬转 讜讛讜讬 讛讻讬专讗 讚爪专讬讱 诇诪转 谞专讗讛 诇讬 讜讛讗 讚诇讗 砖专讬 讛讻讗 诇专' 讬讛讜讚讛 讗诇讗 诪谞住专讬诐 讛诪谞讜住专讬诐 诪注专讘 讬讜''讟 讜讛转诐 砖专讬 诇诪讬讙讝 诇讬讛 讙诇讬诪讗 讜讗住讗 砖诪讗 谞住专讬诐 讬讻讜诇讬诐 诇诪爪讜讗 诪谞讜住专讬诐 讛专讘讛 讗讘诇 讙诇讬诪讗 讜讗住讗 诇讗 讬诪爪讗 注砖讜讬讬诐 讗讜 砖诪讗 讘谞住讬专转 谞住专讬诐 讬砖 拽讜诇 讜驻讬专住讜诐 讙讚讜诇 讜讬''诪 讚讗讬谉 讞讜驻专讬谉 诪讬讬专讬 讗驻讬诇讜 诇讗讞专 诪讬转讛 讚讜诪讬讗 讚诪讞谞讻讬谉 讚诪砖诪注 诇讗讞专 诪讬转讛 讚诪驻专砖 讘讙诪' 砖讗诐 讛讬讛 讗专讜讱 诪拽爪专讜 讜诪讞讬讬诐 讗讬谉 专讙讬诇讜转 诇砖谞讜转讜 讻讬 讗讬谞讜 讬讜讚注 诪讬 讬砖讬诐 讘讜 讜讬砖 诇驻专砖 砖注讜砖讛 诇爪讜专讻讜 讗讜 诇爪讜专讱 讗讞专 讜讻诪讜 砖驻讬专砖 砖讛讬讜 注讜砖讬谉 讜讛讗 讚砖专讬谞谉 讘驻''拽 讚讘讬爪讛 (讚祝 讜. 讜砖诐) 诇诪讬讙讝 诇讬讛 讙诇讬诪讗 讜讗住讗 讛讬讬谞讜 讚讜拽讗 讻讚驻专讬砖讬转 砖诇讗 讬诪爪讗 讙诇讬诪讗 讜讗住讗 注砖讜讬 诪注专讘 讬讜''讟 讗讘诇 讻讜讻讬谉 讜拽讘专讜转 讬诪爪讗 讛专讘讛 砖讛讬讜 专讙讬诇讬诐 诇讞驻讜专 诪讞讬讬诐 讜诪讛讗讬 讟注诪讗 讬讻讜诇 诇讛讬讜转 诪讜转专 讘讝诪谉 讛讝讛 诇驻讬 砖讗讬谉 注讜砖讬谉 讻讜讻讬谉 讜拽讘专讜转 诪讞讬讬诐: 讜注讜砖讬谉 谞讘专讻转 讘诪讜注讚. 转讬诪讛 讜讗诪讗讬 爪专讬讱 讘诪讜注讚 讜讛诇讗 讗讬谉 诪讻讘住讬谉 讘诪讜注讚 讜讬''诇 诇爪讜专讱 讻诇 讗讜转诐 砖讛转讬专讜 讞讻诪讬诐 诇讻讘住 诇拽诪谉 讘驻专拽 讘转专讗 (讚祝 讬讙:) 讜讬''诪 诇专讞讜抓 讗转 讛诪转 讜转讻专讬讻讬谉: 讜讗专讜谉 注诐 讛诪转 讘讞爪专. 讗诪专讬谞谉 讘讬专讜砖诇诪讬 讗诪专 专讘讬 诪谞讗 讛讚讗 讚讗诪专 讘诪转 砖讗讬谞讜 诪驻讜专住诐 讗讘诇 讘诪转 砖诪驻讜专住诐 注讜砖讬谉 诇讜 讗专讜谉 讗驻讬诇讜 讘砖讜拽 讻讛讚讗 讚专讘讬 讞谞讬谞讗 讞讘专讬讬讛讜 讚专讘谞谉 讚诪讱 讘讞讜诇 讛诪讜注讚 注讘讚讬 诇讬讛 讗专讜谉 讘砖讜拽讗 讜谞专讗讛 讚诇讚讬讚谉 砖讬砖 拽讛诇讜转 诪讜注讟讬谉 讞砖讘讬谞谉 诇讛讜 诪驻讜专住诐 诇讻讜诇讛讜 诪转讬诐: 讙讬讛讗 讜讘专 讙讬讛讗. 驻讬' 专''讞 诪讞诪爪谉 讜谞讚讬讬谉 讚驻专拽 诇讗 讬讞驻讜专 (讘''讘 讚祝 讬讟.) 讜诇讬转讗 讚讛转诐 转谞谉 诪专讞讬拽讬谉 讗转 讛谞讘专讻转 砖诇砖讛 讟驻讞讬诐 讜拽讗诪专讬谞谉 讘讙诪' 诇讗 砖谞讜 讗诇讗 诪谉 讛讞诪爪谉 讗讘诇 诪谉 讛谞讚讬讬谉 讗专讘注 讗诪讜转 讜讘转讜住驻转讗. 转谞讬 诪专讞讬拽讬谉 讗转 讛谞讘专讻转 讜讗转 讛讘拽讬注讛 砖诇砖讛 讟驻讞讬诐: 讜诪谞住专谉 讘爪谞注讗. 讜讗住讜专 讘驻专讛住讬讗 讜讬砖 诇讬转谉 讟注诐 讚诇讗 讚诪讬 诇讛讛讬讗 (砖讘转 讚祝 拽诪讜:) 讚讻诇. 砖讗住专讜 讞讻诪讬诐 诪砖讜诐 诪专讗讬转 讛注讬谉 讻讜' 讜讚诪讬 讟驻讬 诇讛讛讬讗 讚驻' 讗注''驻 (讻转讜讘讜转 住. 讜砖诐) 爪讬谞讜专 砖注诇讜 讘讜 拽砖拽砖讬诐 讻讜': 讗讘诇 诪讞讝讬专 讙专讜砖转讜. 讘讬专讜砖诇诪讬 讛讚讗 讚转讬诪讗 诪讛谞讬砖讜讗讬谉 驻讬专讜砖 讙专砖讛 讗讞专 谞讬砖讜讗讬谉 讜讛讞讝讬专 讗讘诇 诇讗 诪谉 讛讗讬专讜住讬谉: 诇驻讬 砖讗讬谉 诪注专讘讬谉 砖诪讞讛 讘砖诪讞讛. 讙讝讬专转 讛讻转讜讘 讻讚讚专讬砖 诇拽诪谉 诪拽专讗 讚砖诇诪讛 讜讘讬专讜砖诇诪讬 讚专讬砖 诪讚讻转讬讘 诪诇讗 砖讘讜注 讝讗转 讜讟注诐 谞专讗讛 拽爪转 讚讻诪讜 砖讗讬谉 注讜砖讬谉 诪爪讜转 讞讘讬诇讜转 讚讘注讬谞谉 砖讬讛讗 诇讘讜 驻谞讜讬 诇诪爪讜讛 讗讞转 讜诇讗 讬驻谞讛 注爪诪讜 讛讬诪谞讛 讜讻谉 砖诪讞讛 讘砖诪讞讛 讬讛讬讛 诇讘讜 驻谞讜讬 讘砖诪讞讛: 讘讞讙讱 讜诇讗 讘讗砖转讱. 注讬拽专 讚专砖讛 讛讜讗 讜诇讗 讗住诪讻转讗 讻讚讗诪专讬谞谉 驻''拽 讚讞讙讬讙讛 (讚' 讞: 讜砖诐) 讜专讘 讗砖讬 讛讗讬 讘讞讙讱 诪讗讬 讚专讬砖 讘讬讛: 诪驻谞讬 讛讟讜专讞. 讜诪转谞讬转讬谉 讛讻讬 驻讬' 诪驻谞讬 砖砖诪讞讛 讛讬讗 诇讜 讜讟讜专讞 讘讛 讬讜转专 诪讚讗讬: 诪驻谞讬 讘讬讟讜诇 驻专讬讛 讜专讘讬讛. 讜诪转谞讬' 讛''驻 ... 诪驻谞讬 砖砖诪讞讛 讛讬讗 诇讜 讜诪砖讛讛 讗讜转讛 讘专爪讜谉 注讚 讛专讙诇 砖讬讛讗 砖诪讞 讗讜 砖讬讛讬讛 驻谞讜讬 讜讛讗 讚拽转谞讬 讗讘诇 诪讞讝讬专 讙专讜砖转讜 砖讗讬谉 砖诪讞讛 诇讜 讜诇讗 砖讬讬讱 注讬专讜讘 讘砖诪讞讛 讜诇讗 诪谞讬讞 砖诪讞转 讛专讙诇 讜讙诐 讗讬谉 讟讜专讞 讘讛 讜讙诐 讘讬讟讜诇 驻专讬讛 讜专讘讬讛 讗讬谉 讻讗谉 砖讛讬讛 诇讜 讗砖讛 讻讘专 讜住转诪讗 讚诪讬诇转讗 讬砖 诇讜 讘谞讬诐 讜讙诐 讗讬谉 专讙讬诇 诇砖讛讜转 讚讘专 讝讛 注讚 讛专讙诇 讜住注讜讚转 讘专讬转 诪讬诇讛 诪讜转专 诇注砖讜转 讘讞讜诇 讛诪讜注讚 讚诇讬讻讗 砖诪讞讛 讻讚讗诪专讬谞谉 驻' 拽诪讗 讚讻转讜讘讜转 (讚' 讞.) 讚诇讗 诪讘专讻讬谉 砖讛砖诪讞讛 讘诪注讜谞讜 诪砖讜诐 讚讗讬转 诇讬讛 爪注专讗 诇讬谞讜拽讗 讗讬 谞诪讬 讻讬讜谉 砖讝诪谞讜 拽讘讜注 讗讬谉 诇讘讟诇 讝讛 诪驻谞讬 讝讛 讗讘诇 住注讜讚转 驻讚讬讜谉 讛讘谉 爪专讬讱 注讬讜谉 讗诐 诪讜转专 诇注砖讜转 讘诪讜注讚 讜讗讬谉 诇讜诪专 讛讗 讝诪谞讛 拽讘讜注 转讬谞讞 讘讝诪谞讛 砖诇讗 讘讝诪谞讛 讛讬讗讱 讬讛讗 诪讜转专 讜谞专讗讛 诇讬 讚拽讬讬诪讗 诇谉 讻专讘 讗砖讬 讚讚专讬砖 讘讞讙讬讙讛 讘驻''拽 (讚' 讞: 讜砖诐) 讘讞讙讱 讜诇讗 讘讗砖转讱 讜讗讬谞讜 讗住讜专 诇注专讘 砖诪讞讛 讘砖诪讞讛 讜注讬''诇 讚诇讗 讞砖讬讘讬 砖诪讞讛 讘砖诪讞讛 讻讬 讗诐 住注讜讚转 谞讬砖讜讗讬谉 诇讘讚:





专讘讬谞讜 讞谞谞讗诇

转谞讬 讗砖讛 诇讗 转注讜专专 注诇 诇讜讜讬讬转讛 讘诪讜注讚 砖谞讗诪专 讛注转讬讚讬谉 注讜专专 诇讜讬转谉:
拽讜讚诐 诇专讙诇 砖诇砖讬诐 讬讜诐. 讚讗诪专 专讘 诪注砖讛 讘讗讞讚 砖拽讘抓 诪注讜转 诇专讙诇 讘讗 住驻讚谉 讜注诪讚 注诇 驻转讞 讘讬转讜 谞讟诇谉 讜谞转谞谉 诇讜 讜谞诪谞注 诇注诇讜转 诇专讙诇 讛转拽讬谞讜 砖诇讗 讬注讜专专 讻讜':




[诪转谞讬'] 讗讬谉 讞讜驻专讬谉 讻讜讻讬谉 讜拽讘专讜转 讘诪讜注讚. 驻讬' 诇讛拽讘专 讘讛谉 诇讗讞专 讛专讙诇 转谞讬讗 讛谉 讛谉 讻讜讻讬谉 讛谉 讛谉 拽讘专讜转 讗诇讗 砖讛讻讜讻讬谉 讘讞驻讬专讛 讜讛拽讘专讜' 讘讘谞讬谉. 讜诪讞谞讻讬谉 讗转 讛讻讜讻讬谉. 讻讬爪讚 诪讞谞讻讬谉 讗讜转谉. 讗诪专 专讘 讬讛讜讚讛 讗诐 讛讬讛 讗专讜讱 诪拽爪专讜 讘诪转谞讬转讗 转谞讗 诪讗专讬讱 讜诪专讞讬讘 讘讜. 讜注讜砖讬谉 谞讘专讻转 讘诪讜注讚. 



诪讗讬 谞 谞讘专讻转. 讙讜讛讗 讘专 讙讜讛讗 驻讬' 讬专讜砖诇诪讬 谞讘专讻转 讝讛 讘拽讬注. 



讜注讜砖讬谉 讗专讜谉 注诐 讛诪转 讘讞爪专. 驻讬' 砖讗诐 讬注砖讜 讗转 讛讗专讜谉 讘讞讜抓 讬讗诪专讜 讻诇 讛注诐 诪讜转专 诇注砖讜转 讘诪讜注讚 砖讗讬谞谉 讬讜讚注讬谉 砖诪转 诇讜 诪转. 讻讚转谞讬讗 注讜砖讬谉 讻诇 爪专讻讬 讛诪转 讙讜讝讝讬谉 砖注专讜 讜诪讻讘住讬谉 讗转 讻住讜转讜 讜注讜砖讬谉 诇讜 讗专讜谉 诪谞住专讬谉 讗转 讛诪谞讜住专讬谉 诪注讬讜"讟. 专"砖 讘谉 讙诪诇讬讗诇 讗祝 诪讘讬讗 注爪讬诐 讜诪谞住专谉 讘爪讬谞注讗 诇转讜讱 讘讬转讜:
讬专讜砖诇诪讬 诇"砖 讗诇讗 讘讗讚诐 砖讗讬谞讜 诪驻讜专住诐 讻诇讜诪专 讗讬谞讜 讗讚诐 讞砖讜讘 讗讘诇 讗诐 讛讜讗 讗讚诐 讞砖讜讘 注讜砖讬谉 诇讜 讗专讜谉 讗驻讬诇讜 讘砖讜拽 讻讚 讚诪讱 专' 讞谞讬谞讗 讞讘专讬谉 讚专讘谞谉 注讘讚讜 诇讬讛 讗专讜谉 讘砖讜拽. 讜讛讻诇 诪讜讚讬诐 砖诇讗 讬拽讜抓 讗专讝讬诐 讜讚讻讜讜转讬讛 诇讗 讬讞爪讜讘 诇讜 讗讘谞讬诐 讜讗诐 讛讬讜 讞爪讜讘讜转 驻诇讜讙转讗 讚专' 讬讛讜讚讛 讜专讘谞谉:




诪转谞讬' 讗讬谉 谞讜砖讗讬谉 谞砖讬诐 讘诪讜注讚 讻讜'. 



诪"讟 讗"专 讞谞讬谞讗 诪驻谞讬 砖诪注专讘讬谉 砖诪讞转 讛专讙诇 讘砖诪讞转 讗砖转讜 专讘 讗诪专 诪砖讜诐 砖谞讗诪专 讜砖诪讞转 讘讞讙讱 讜诇讗 讘讗砖转讱. 



注讜诇讗 讗诪专 诪驻谞讬 讛讟讜专讞 专讘讬 讬爪讞拽 谞驻讞讗 讗讜诪专 诪砖讜诐 讘讬讟讜诇 驻专讬讛 讜专讘讬讛 砖讗诐 讗转讛 诪转讬专讜 诇讛讻谞讬住讛 讘诪讜注讚 讗祝 诪注讘讬专讛 讛讜讗 讘讻诇 讛砖谞讛 讻讜诇讛 砖诇讗 讬讘讟诇 诪诪诇讗讻转讜 讜诪讻谞讬住讛 讘专讙诇 讜谞诪爪讗 诪讘讟诇 讻诇 讗讜转讛 砖谞讛. 



讜诪讜转讘讬谞谉 讻诇 讗诇讜 砖讗诪专讜 讻讙讜谉 讘转讜诇讜转 讗诇诪谞讜转 讻讜' 讗住讜专讜转 诇讬砖讗 讘诪讜注讚 讜诪讜转专讬谉 讘注专讘 讛专讙诇 拽砖讬讗 诇讻讜诇讛讜.





专诪讘"谉

讗讬谉 讞讜驻专讬谉 讻讜讻讬谉 讜拽讘专讜转 讘诪讜注讚. 讗讘诇 诪讞谞讻讬谉 讗转 讛讻讜讻讬谉 讜注讜砖讬谉 谞讘专讻转 讘诪讜注讚. 讜讗专讜谉 注诐 讛诪转 讘讞爪专 专' 讬讛讜讚讛 讗讜住专 讗诇讗 讗"讻 讬砖 注诪讜 谞住专讬诐. 诪讗讬 讻讜讻讬谉 讜诪讗讬 拽讘专讜转. 讗诪专 专讘 讬讛讜讚讛 讻讜讻讬谉 讘讞驻讬专讛 讜拽讘专讜转 讘讘谞讬谉. 讗讘诇 诪讞谞讻讬谉 讗转 讛讻讜讻讬谉. 讻讬爪讚 诪讞谞讻讬谉. 讗诪专 专讘 讬讛讜讚' 砖讗诐 讛讬讛 讗专讜讱 诪拽爪专讜. 讘诪转谞讬转' 转谞讗 诪讗专讬讱 讘讜 讜诪专讞讬讘 讘讜 讜注讜砖讬谉 谞讘专讻转 讘诪讜注讚. 诪讗讬 谞讘专讻转 讗诪专 专讘 讬讛讜讚讛 讘拽讬注 讜讛转谞讬讗 讛谞讘专讻转 讜讛讘拽讬注. 讗诪专 讗讘讬讬 讜讗讬 转讬诪讗 专讘 讻讛谞讗 讙讜讛讛 讜讘专 讙讜讛讛. 讜讗专讜谉 注诐 讛诪转 讘讞爪专. 转谞讬谞讗 诇讛讗 讚转"专 注讜砖讬谉 讻诇 爪专讻讬 讛诪转 讙讜讝讝讬谉 诇讜 砖注专讜 讜诪讻讘住讬谉 诇讜 讻住讜转讜. 讜注讜砖讬谉 诇讜 讗专讜谉 诪谞住专讬诐 讛诪谞讜住专讬谉 诪注专讘 讬"讟. 专砖讘"讙 讗讜诪专 讗祝 诪讘讬讗 讜诪谞住专谉 讘爪讬谞注讗 讘转讜讱 讘讬转讜. 注"讻 讘讙诪专讗. 讜讛专讗砖讜谞讬诐 砖讗诇讜. 讛讗讬讱 砖谞讬谞讜 讗讬谉 讞讜驻专讬谉 讻讜讻讬谉 讜拽讘专讜转 讘诪讜注讚. 讜讛诇讗 讗驻讬诇讜 讘讬讜"讟, 砖谞讬 讗诪专讬谞谉 讬转注住拽讜 讘讜 讬砖专讗诇 讜讻"砖 讘讞砖"诪. 讜专砖"讬 讝"诇 诪驻专砖 讚讛转诐 讘讻讙讜谉 讟诇讟讜诇 讜砖讗专 诪诇讗讻讜转 砖讗讬谉 讘讛谉 讟讜专讞 诇讻讘住讜 讜诇讙讜讝 讘砖注专讜. 讻讚讗诪专讬谞谉 诇诪讬讙讚 诇讬讛 讙诇讬诪讗 讜诇诪讬讙讝 诇讬讛 讗住讗. 讗讘诇 讞驻讬专讛 讚讗讬转 讘讛 讟讬专讞讗 谞讗. 讜讗讞专讬诐 讗诪专讜 讞讜诇讜 砖诇 诪讜注讚 讚讗讜专讬讬转讗. 讻讚讗讬转讗 讘驻专拽 诪讬 砖讛驻讱. 讜讻谉 讘驻专拽 讘转专讗 讚讞讙讬讙讛 讜讛讞诪讬专讜 讘诪诇讗讻讛 砖诇 讟讜专讞 讗注驻"讬 砖爪专讻讬 讛诪转 讛讜讗. 讜讛拽诇讜 讬讜转专 讘讬讜"讟 砖谞讬 砖诇 注爪专转 讜讬讜"讟 讛讗讞专讜谉 砖讘驻住讞 讜砖讘讞讙 砖讛讜讗 诪讚讘专讬讛诐, 讜注砖讗讜讛讜 讻讞讜诇 讙诪讜专 诇讙讘讬 诪转.
讜讘讛诇讻讜转 专讘讬谞讜 讝"诇 诪驻讜专砖: 讗讬谉 讞讜驻专讬谉 讻讜讻讬谉 讜拽讘专讜转 诇爪讜专讱 诪转讬诐 砖讬诪讜转讜 讛讗 讘砖讻讘专 诪转 诪讜转专 诇讞驻讜专 诇讜 拽讘专. 讜讛拽砖讜 注诇讬讜. 讜讘讬 讛讬讻谉 诪爪讬谞讜 砖讛讜转专讛 诪诇讗讻讛 砖诇讗 诇爪讜专讱 讛诪讜注讚. 砖讛讜爪专讱 诇砖谞讜转 讘讻讗谉 讗讬谉 讞讜驻专讬谉. 讜讝讜 拽讜砖讬讗 诪砖讜讘砖转. 讚讜讚讗讬 讻讬讜谉 砖讛转讬专讜 讘讛 住讜祝 诪诇讗讻讛. 讚拽转谞讬 讗讘诇 诪讞谞讻讬谉. 诪讗专讬讱 讜诪专讞讬讘. 注诇 讻专讞讬谞讜 爪专讬讱 讛讜讗 诇砖谞讜转 砖诇讗 讬转讞讬诇 讘讛. 
讗讘诇 讛拽讜砖讬讗 讜讛转讬诪讗 诇诪讛 讛转讬专讜 诇讛讗专讬讱 讜诇讛专讞讬讘 讘讜 砖诇讗 诇爪讜专讱 讛诪讜注讚. 讜讝讜 砖讗诇讛 砖讗诇 讛专讗讘"讚 讝"诇. 讜诇驻讬 驻讬专讜砖讜 诪住转讘专讗 诇拽讘讜专 讘讛谉 讘诪讜注讚 拽讗诪专. 讜讗驻讬诇讜 讛讻讬 讗讬谉 讞讜驻专讬谉 讘转讞诇讛. 砖讛讻讜讻讬谉 讬砖 讘讛谉 讟讜专讞 讗讜诪谞讜转 砖讛谉 讘讞诇诇 讛住诇注 讜讛拽讘专讜转 讘讘谞讬谉. 讜讟讬专讞讗 讝讜 讗住讜专讛 讘诪讜注讚. 诪讗讬 讟注诪讗 诪砖讜诐 讚讗讬驻砖专 诇讛 讘谞讘专讻转. 讜讛讜讗 讛谞拽注 砖讛讜讗 讻注讬谉 拽讘专讜转 砖诇谞讜. 讜讘讬专讜砖诇诪讬 注讜砖讬谉 谞讘专讻转 讘诪讜注讚 讝讛 讛讘拽讬注. 讜讻诇 砖讛讜讗 转讜砖讘 谞拽专讗 讘拽讬注. 驻讬专讜砖 讝讛 讛讘拽讬注 讗讬谉 注讜砖讬谉 讗讜转讜 诇拽讘讜专 诇注讜诇诐 讗诇讗 诇砖注讛. 诇讙专 讜诇转讜砖讘. 讜讛讜讗 讗讜转谉 讛诪讛诪讜专讜转 砖讗诪专讜 讘讬专讜砖诇诪讬 讛讻转讜讘 诇诪注诇讛. 砖诪谞讬讞讬谉 讗转 讛诪转 诇砖诐 注讚 砖讬转注讻诇 讛讘砖专. 讜讗讞"讻 诪诇拽讟讬谉 讗转 讛注爪诪讜转. 讜诪注诇讬谉 讗讜转诐 诇讗专抓 讬砖专讗诇 讗讜 讗爪诇 拽讘专讜转 讗讘讜转讬讜. 讜讝讛讜 砖诪转 讘诪讜注讚 谞讜转谞讬谉 讗讜转讜 讘讗讜转谉 讛诪讛诪讜专讜转 注讚 诇讗讞专 讛诪讜注讚 砖讞讜驻专讬诐 诇讜 讻讜讱. 讗讜 讘讜谞讬谉 诇讜 拽讘专 诇驻讬 讻讘讜讚讜. 讗诇讜 讚讘专讬 讛专讘 讝"诇. 
讙诐 讝讛 讛驻讬专讜砖 讗讬谞讜 谞讻讜谉 讜诪讞讜讜专, 诇驻讬 砖诪讛诪讜专讜转 讛诇诇讜 讛谞讝讻专讬' 讘讬专讜砖诇诪讬 讞驻讬专讛 讙讚讜诇讛 讛谉. 讻注谞讬谉 砖谞讗诪专 讬驻讬诇诐 讘诪讛诪讜专讜转 讘诇 讬拽讜诪讜 讜讗诐 讛谉 讛讜转专讜 讗祝 讛讻讜讻讬谉 诪讜转专讬谉 讜注讜讚 讘专讗砖讜谞' 砖谞讜讛讙讬谉 讘讛谉 诇讗 讛讬讜 注讜砖讬谉 讻讜讻讬谉. 砖讛讻讜讻讬谉 诇驻讬 诪讚转讜 砖"讗 讛谉 诇讬拽讘专 讘讛谉 讗讚诐 砖诇诐. 讻诪讜 砖砖谞讬谞讜 讘讛诇讻讜转 讻讜讻讬谉 讜讛谞讜讛谞讬谉 讘诪讛诪讜专讜转 诇讗 讛讬讜 谞讜讛讙讬谉 讘讻讜讻讬谉 讗诇讗 讘诪讛诪讜专讜转 讛诇诇讜 讘讛谉 拽讜讘专讬谉 注讚 砖讬转注讻诇 讛讘砖专. 讜谞讜转谞讬诐 讗讜转谉 讘讗专讜谞讜转. 讻诪讜 砖讛讜讝讻专 讘讬专讜砖诇诪讬. 讜讗诐 讻砖诪转 讘诪讜注讚 拽讜讘专讬谉 讗讜转诐 诇驻讬 砖注讛 讘诪讛诪讜专讜转 注诇 诪谞转 诇驻谞讜转谉 诇讗讞专 讛诪讜注讚 讛专讬 讝讛 讙谞讗讬 讙讚讜诇 诇诪转讬诐 讜讗住讜专 诇注砖讜转 讻谉. 讜讛转诐 诇讙讘讬 讛专讜讙讬 讘"讚 诪拽砖讬谞谉 诇诪讛 诇讬 谞转注讻诇 讛讘砖专 讜诪转专爪讬谞谉 诪砖讜诐 讚诇讗 讗讬驻砖专. 讗讘诇 讬爪讟专讱 讛专讘 讝"诇 诇讜诪专 砖讛诪转讬诐 讘诪讜注讚 讬拽讘专讜 讘诪讛诪讜专讜转 讛诇诇讜 注讚 砖讬转注讻诇 讛讘砖专 讜讬转谞讜 讗讜转诐 讘讗专讜谞讬转 讗讜 砖讬拽讘专讜 讗讜转诐 讘转讜讱 讛谞讘专讻转 讘讗专讜谉, 讜诇讗讞专 讛诪讜注讚 讬驻谞讜 讗讜转诐 诇拽讘专 诪讻讜讘讚 砖诇讜. 讜讗诐 谞砖讗诇 诇诪讛 讛讜转专 讛讗专讜谉 注诐 讛诪转 讘讞爪专 讬讜转专 诪谉 讛拽讘专 讜讛讻讜讱 讬讗诪专 讛专讘 砖讛讜讗 讟讬专讞' 讙讚讜诇讛 讛讬诪谞讛. 讜讬转讬专 讛专讘 讝"诇 拽讘专讜转砖诇谞讜 讘讞驻讬专讛 砖讗讬谞讛 讗讜诪谞讜转 讙讚讜诇讛. 
讜讻砖注讬讬谞转讬 讘讛诇讻讜转 诪讜注讚 诇讗 诪爪讗转讬 讘讚讘专讬诐 砖讛诐 诇爪讜专讱 讛诪讜注讚 讞诇讜拽 讘讬谉 诪诇讗讻讛 砖诇 讟讜专讞. 诇诪诇讗讻讛 砖讗讬谉 讘讛 讟讜专讞 讙讚讜诇. 讻讚讗诪专讬谞谉 诪讚诇讬谉 诪讬诐 诇讬专拽讜转 诇讗讻诇谉 讜拽讜爪专 讜诪注诪专 讜讟讜讞谉 讜讚砖 讜讗驻讬' 讘驻专讜转 讘诪住驻讬拽 诇专讘讬诐 讜诇讗 砖谞讬谞讜 讞诇讜拽 讝讛 讗诇讗 讘讚讘专 讛讗讘讚 讘诇讘讚. 讜讻讗谉 讘拽讘专讜转 讜讻讜讻讬谉 讗诐 爪讜专讱 讛诪讜注讚 讛谉 讬讛讗 讛讻诇 诪讜转专. 讜讗诐 讗讬谞讜 爪讜专讱 讛诪讜注讚 讬讛讗 讛讻诇 讗住讜专. 砖诇讗 诪爪讬谞讜 讘拽讘讜专转 讛诪转讬诐 注谞讬谉 讘讚讘专 讛讗讘讚. 讜注讜讚 砖讻诇 讞驻讬专讛 讟讜专讞 讙讚讜诇 讛讜讗. 讜谞讗住专讛 讘讗诪转 讛诪讬诐. 讜讘讗讜讙讬讗讜转 砖诇 讙驻谞讬诐 讜讘讞驻讬专讜转 讘讜专讜转 讬讞讬讚 讜诇诪讛 讬转讬专 讛专讘 讝"诇 讛谞讘专讻转 讛讝讜. 讜讬讗住讜专 讛讻讜讱 讜讛拽讘专.
讗讘诇 讛讚专讱 讛谞讻讜谉 讘诪砖谞讛 讝讜 诪讛 砖讗诪讜专 讘讛诇讻讜转. 讚诇爪讜专讱 诪转讬诐 砖讬诪讜转讜 拽讗诪专. 讜讻砖转讗诪专 诇诪讛 诪专讞讬讘 讜诪讗专讱 讘讛谉 讗谞讬 讗讜诪专 诇驻讬 砖讛讻讜讻讬谉 讜讛拽讘专讜转 爪讜专讱 讛专讘讬诐 讛谉 专讘讬诐 砖转讜 讜专讘讬诐 讬砖转讜. 讜讻谉 讛讚讬谉 讘爪专讻讬 讛专讘讬诐 砖诇讗 诇爪讜专讱 讛诪讜注讚 讚讗住讜专 诇注砖讜转谉 讘转讞诇讛. 讗讘诇 诪转拽谞讬谉 讗讜转谉. 讻讚转谞讬讗 (诪"拽 讚"讛 注"讗) 讗讬谉 讞讜驻专讬谉 讘讜专讜转 砖讬讞讬谉 讜诪注专讜转 砖诇 专讘讬诐. 讗讘诇 讞讜讟讟讬谉 讗讜转谉 讜诪讜拽诪讬' 诇讛 讘讙诪专讗 讘砖诇讗 诇爪讜专讱 讛诪讜注讚 讗讘诇 讻讚讬 砖讬讛讜 诪爪讜讬谉 诇讛诐 诇讗讞专 讛诪讜注讚 诇讻砖讬爪讟专讻讜 诇讛诐 讜讻谉 讘讻讜讻讬谉 讜拽讘专讜转 爪专讬讱 诇诪讬转谞讬 讗讬谉 讞讜驻专讬谉 讜诪讜转专 诇讞谞讻讜 讜讻"砖 讛讜讗 砖诪讗 讬爪讟专讻讜 诇讛谉 讘诪讜注讚. 讞谞讜讱 讛讬讬谞讜 讚讜诪讬讗 讚讞讟讬讟讛 讘讘讜专讜转. 讜讘讜 讘诇砖讜谉 讛讬讗 砖谞讜讬讛 讘转讜住驻转讗 讗讬谉 讞讜驻专讬谉 讘讜专讜转 砖讬讞讬谉 讜诪注专讜转 讘诪讜注讚. 讗讘诇 诪讞谞讻讬谉 讜诪转拽谞讬谉 讗讜转谉. 讜讛讬讬谞讜 讘砖讗讬谉 讛专讘讬诐 爪专讬讻讬谉 诇讛诐 讘诪讜注讚 讻讚诪讜拽诪讬谞谉 讘讙诪专讗.
讜讗诐 转砖讗诇 讗诇讗 讛讗 讚转"专 [砖诐 讚"讞 注"讘] 注讜砖讬谉 讻诇 爪专讻讬 讛诪转 讘诪讜注讚 讙讜讝讝讬谉 诇讜 砖注专讜 讜诪讻讘住讬谉 诇讜 讻住讜转讜 讜注讜砖讬谉 诇讜 讗专讜谉 诪谞住专讬诐 讛诪谞讜住专讬谉 诪注讬讜"讟 专砖讘"讙 讗讜诪专 讗祝 诪讘讬讗 谞住专讬诐 讜诪谞住专谉 讘爪讬谞注讗 讘转讜讱 讘讬转讜. 诇诪讛 诇讗 砖谞讜 讞驻讬专转 讛拽讘专 讜讛讻讜讱 诇诪转 讚爪专讻讬 讛诪转 讛谉. 讝讜 讗讬谞讛 砖讗诇讛 砖诇注谞讬谉 讛讚讬谉 诇讗 讛讜爪专讱 诇砖谞讜转谉. 砖讛讚讘专 驻砖讜讟 讛讜讗 诇讻诇 讚拽讘专 讜讚讗讬 注讜砖讬谉 诇讜. 讜讻讬 讬讛讗 诪讜砖诇讱 诇讻诇讘讬诐 讜讬注讘讜专 注诇讬讜 讘诇讗讜 诇讛诇讬谉 讗讜转讜. 讗讘诇 讙讝讜讝转 砖注专 讜讻讘讬住转 讻住讜转 砖谞讜 讻讗谉 诇驻讬 砖讛谉 爪专讻讬 讻讘讜讚 诇讜. 讜讗"转 讻讬讜谉 砖砖谞讜 讻诇 爪专讻讬 讛诪转 (诇讻诇讜诇) 讘讛讚讬讬讛讜 拽讘专讜'. 讗祝 讘诇砖讜谉 讛讝讛 讗讬谉 拽讘专讜转 讘讻诇诇. 讗讬谞讜 谞拽专讗 爪专讻讬 讛诪转 讗诇讗 爪专讻讬 讻讘讜讚讜. 讻注谞讬谉 砖砖谞讜 讘砖讘转 注讜砖讬谉 讻诇 爪专讻讬 讛诪转. 住讻讬谉 讜诪讚讬讞讬谉 讗讜转讜 讻讜'. 讜讗诇讜 讻讜诇谉 讗讬谞谉 诪注讻讘讬谉 讘拽讘讜专讛 讜讗注驻"讬 讻谉 讛转讬专讜. 讗讘诇 拽讘讜专讛 注爪诪讛 讗讬谞讛 讘讻诇诇 爪专讻讬 讛诪转. 讜诇讗 讘讗 诇砖谞讜转讛 讻讗谉 讜讻砖砖谞讜 注讜砖讬谉 诇讜 讗专讜谉. 诪讬诇转讗 讘讗谞驻讬 谞驻砖讛 拽转谞讬 诇讛. 讜驻诇讜讙转讗 讚专砖讘"讙 讜专讘谞谉 讗转讬谞谉 诇诪转谞讬. 讜讛讬讗 谞诪讬 专讘讜转讗 讛讬讗 诇驻讬 砖讛讗专讜谉 注爪诪讜 讗讬谞讜 诪注讻讘 讘拽讘讜专讛 讗讘诇 讞驻讬专转 讻讜讱 讜拽讘专 砖诇讜 诇讗 讛讜爪专讱 诇讜诪专 讚讜讚讗讬 拽讜讘专讬谉 讗讜转讜. 讜讝讜 砖讛爪专讬讻讜 诇注砖讜转 讛讗专讜谉 讘爪讬谞注讗 注诐 讛诪转 讘讞爪专. 砖诇讗 讬讗诪专讜 诇讛谞讬讞 诪注讜转 讛讜讗 注讜砖讛 讗讜转讜 讚住转诐 讗专讜谉 诇讗讜 诇诪转 拽讗讬. 讗讘诇 讘拽讘专讜转 讜讻讜讻讬谉 诇讗 讘注讬谞谉 注诐 讛诪转 讘拽讘专讜转 讚讻讬讜谉 讚诇诪转 讛讜讗 讗讬谉 转讜诇讬谉 讗讜转谉 讘诪谞讬讞讬谉 诇讗讞专 讛诪讜注讚. 讜诇讬讻讗 诇诪讬讞砖 诇讞砖讚讗. 
讜讘讬专讜砖诇诪讬 (讗,讜). 讜讗专讜谉 注诐 讛诪转 讘讞爪专. 讛讚讗 讚转讬诪讗 讘诪转 砖讗讬谞讜 诪驻讜专住诐. 讗讘诇 讘诪转 砖讛讜讗 诪驻讜专住诐 注讜砖讬谉 诇讜 讗专讜谉 讗驻讬诇讜 讘砖讜拽. 讻讚 讚诪讱 专' 讞谞讬谞讗 讞讘专讬讛讜谉 讚专讘谞讬谉 注讘讚讬谉 诇讬讛 讗专讜谞讗 讘砖讜拽讗. 讛讻诇 诪讜讚讬诐 砖诇讗 讬拽讜抓 讗专讝讬诐. 讜讚讻讜转讛 砖诇讗 讬讞爪讜讘 讗讘谞讬诐. 讛讬讜 讞爪讜讘讜转 讘驻诇讜讙转讗 讚专' 讬讛讜讚讛 讜专讘谞讬谉. 讜讻讬讜谉 砖讛转讬专讜 诇讛讘讬讗 注爪讬诐 讜诇谞住专谉 讜诇注砖讜转 讗专讜谉 诇诪转. 讗讬谉 诇讱 诪诇讗讻转 讗讜诪谉 讜讟讜专讞 讬讜转专 诪讝讛 讜讗讬谉 讘谞讬谉 讘讬转 讛拽讘专讜转 讞诪讜专. 讬讜转专 诪诪诇讗讻讜转 讛诇诇讜 讘砖讜诐 注谞讬谉 讜讗"转 讻讬讜谉 砖注砖讬谞讜 爪讜专讱 讛诪转 讘拽讘讜专讛 讻爪讜专讱 讛诪讜注讚. 诇诪讛 讗诪专讜 砖诇讗 讬拽讜抓 讗专讝讬诐 讜讛转谞讬讗 (诪"拽 讚讬"讘 注"讘) 拽讜爪爪讬诐 讗专讝讬诐 讘诪讜注讚 诇爪讜专讱 讛诪讜注讚. 讬砖 诇讜诪专 砖诇讗 讗住专讜 讗诇讗 诪驻谞讬 讞砖讚. 讚讻讬讜谉 砖讛谉 诪诇讗讻讜转 讛专讞讜拽讜转 诪注砖讬讬转 讛讗专讜谉 注爪诪讜 讗讬谞讜 谞讬讻专 砖讛讜讗 注讜砖讛 诇诪转. 讜诇讗讜 讗讜专讞 讗专注讗 诇拽讜抓 讗专讝讬诐 诇讗讞专 诪讬转转 讛诪转 讜诇谞住专谉 讜诇注砖讜转 诪讛谉 讗专讜谉 诇诪转. 
转讚注 讚拽讗诪专 转"拽 讜注讜砖讬诐 诇讜 讗专讜谉 诪谞住专讬诐 讛诪谞讜住专讬谉 诪注讬讜"讟. 讜讗"诇 专砖讘"讙 讗祝 诪讘讬讗 注爪讬诐 讜诪谞住专谉 讘爪讬谞注讗 讘转讜讱 讘讬转讜, 讛讞诪讬专 讘谞住讬专讛 讝讜 诇注砖讜转讛 讘爪讬谞注讗 讘转讜讱 讛讘讬转 砖诇讗 讘诪拽讜诐 专讜讗讬谉, 讜诇讗 注诐 讛诪转 讘讞爪专 砖诇讗 讬讘讜讗 讛讚讘专 诇讬讚讬 讞砖讚, 讜讚讻讜转讛 诇讞爪讜讘 讗讘谞讬诐 讗住讜专 诪驻谞讬 诪专讗讬转 讛注讬谉, 讚诪讬 讗讬讻讗 讚讜讻转讗 专诪讬 诪讬转讗 讜讞爪讘讬 讗讘谞讬诐, 讜讞讜诇拽讬谉 讗讜转谉 讗讞转 诇砖诇砖, 讜讗讞转 诇讗专讘注, 讜诪住转转讬谉 讗讜转谉 讜讗讞"讻 讘讜谞讬谉 诇讜 拽讘专, 讻讚专讱 砖谞讜讛讙讬谉 讘讞讜诇 注诐 讛诪转讬诐 讘拽讘讜专讛 讛转讬专讜, 诇专讘讜转 诪诇讗讻讜转 讬讜转专 诪讚专讱 拽讘讜专转谉 讘讞讜诇 讗住讜专.
讜住诪讱 [讜]专讗讬讛 诪爪讗转讬 诇讚讘专讬 讘讬专讜砖诇诪讬, 讘讬转 注诇诪讗 讚讘专 诪拽讟讬讗 讗讬转驻转讞转 讘诪讜注讚讗, 专讘 讛讜谞讗 住讘专 诪讬诪专 砖专讬 诪谉 讛讚讗 讜注讜砖讬谉 讻诇 爪专讻讬 讛专讘讬诐, 讗"诇 专' 诪讜谞讗 诇讗 转谞讬 砖诪讜讗诇 讗诇讗 诇讛讬讜转 砖驻讬谉 讗转 住讚拽讬讛谉 讜讞讜讟讟讬谉 讗讜转谉 讙专驻讬谉 诇讜谉. 讻讚转谞讬谞谉 转诪谉 [诪拽讜讗讜转 驻"讚] 讛讞讜讟讟 讘爪讬谞讜专 讻讚讬 诇拽讘诇 爪专讜专讜转, 驻讬' 讘讬转 讛拽讘专讜转 砖诇 讗讜转讜 讗讚诐 砖砖诪讜 讘专 诪拽讟讬讗, 谞驻讞转 砖谞驻讞转讛 诪注专讛 砖诇讜 砖讛讻讜讻讬谉 讘讛 讜讛讬讛 专讘 讛讜谞讗 住讘讜专 诇讛转讬专 诇转拽谞讛 诇驻讬 砖讛讜讗 爪专讻讬 讛专讘讬诐, 讗注驻"讬 砖讗讬谞讛 爪讜专讱 讛诪讜注讚, 讜讗注"讙 讚讗讬谉 讞讜驻专讬谉 讻讜讻讬谉 讜拽讘专讜转 砖诇讗 诇爪讜专讱 讛诪讜注讚, 讛转诐 转讞诇转 诪诇讗讻讛 讛讬讗, 讗讘诇 诪注专讛 讝讜 砖谞驻讞转讛 转讬拽讜谉 诪拽讜诇拽诇转 讛讬讗 讜讛讬讛 专讘 讛讜谞讗 住讘讜专 诇讛转讬专 诇讜 讘讻诇 注谞讬谉, 讻讚转谞谉 讜诪转拽谞讬谉 讗转 拽诇拽讜诇讬 讛诪讬诐 讻讜', 讜讗"诇 专讘 诪讜谞讗 诇专"讛 讚诇讗 转谞讬 砖诪讜讗诇 讘爪专讻讬 讛专讘讬诐 砖讗讬谞谉 诇爪讜专讻讬 讛诪讜注讚, 讗诇讗 诇讛讬讜转 砖驻讬谉 住讚拽讬讛谉 讜诇讞讟讜讟 讜诇讙专讜祝 讗讜转谉 讗讘诇 讞驻讬专讛 诇讗, 讜诪诇讗讻转 诪注专讛 讝讜 诪诇讗讻讛 讙诪讜专讛 砖诇 讗讜诪谉 讜讟讜专讞 讛讬讗 砖讛讬' 爪专讬讱 讘谞讬谉 讘讻讜转诇 讛诪注专讛 讜讗住讜专, 讜讝讛 诪驻讜专砖 讻诪讜 砖讻转讘谞讜 讚讘讬转 讛拽讘专讜转 讗驻讬诇讜 砖诇 讘谞讬 诪砖驻讞讛 诪爪专讻讬 讛专讘讬诐 讛讬讗, 讜讻"砖 讘讛"拽 砖诇 讻专讻讬谉, 讚砖诇 讻诇 讛注讜诇诐 讻讜诇讜 讛谉, 讜讛诇讻讱 砖诇讗 诇爪讜专讱 讛诪讜注讚 转讞诇转 诪诇讗讻讛 讗住讜专讛 讘讛谉 讜转讬拽讜谉 诪讜转专 讚讛讬讬谞讜 讞讬谞讜讱 讜谞转讘专专讜 讚讘专讬讜 讘讬专讜专 谞讻讜谉 讻讚注转 专讘讬谞讜 讛讙讗讜谉 讜讻谉 讻转讘 专讘 讞谞谞讗诇, 讜讻"讻 讛专讘 专讬"抓 讘谉 讙讬讗转 讝"诇, 讜讻谉 诇砖讜谉 讛诪砖谞讛 诪讜讻讬讞, 讚讛讜讛 诇讬讛 诇诪转谞讬 讗讬谉 讞讜驻专讬谉 讻讜讱 讜拽讘专 诇诪转 讘诪讜注讚, 讻讚转谞讬讗 讛讞讜驻专 讻讜讱 诇诪转 驻讟讜专 诪拽"砖, 讜讗转诪专 讛讗讜专讙 讘讙讚 诇诪转:



讜诇注谞讬谉 谞讘专讻转 砖砖谞讬谞讜 讘诪砖谞讛 讝讜 讜注讜砖讬谉 谞讘专讻转 讘诪讜注讚 专讗讬转讬 诇专讗砖讜谞讬诐. 砖讛讜讗 谞讘专讻转 讛讻讜讘住讬谉 讛诪讜讝讻专转 讘驻专拽 诇讗 讬讞驻讜专 (讘"讘 讚讬"讟 注"讗) 讜讙讜讛讛 讜讘专 讙讜讛讛 讛讜讗 讛谞讘专讻转 讛拽讟谞讛 砖讘爪讚 讛讙讚讜诇讛 砖诪讻谞讬住讬谉 诪讬诐 讘讙讚讜诇讛 讜诪讻讘住讬谉 讘拽讟谞讛, 讜讛讜讗 诪讛 砖讗诪讜专 砖诐, 诇讗 砖谞讜 讗诇讗 诪谉 讛诪讞诪爪谉 讗讘诇 诪谉 讛诪讜谞讚讬讗谉 讗专讘注 讗诪讜转, 讜驻讬专砖 讘拽讬注 砖诇 讗讘谉 砖诇 讻讜讘住讬谉, 讜讻谉 讻转讘 专讘 讞谞谞讗诇, 讜讻谉 讝讗转 讛讘专讬讬转讗 砖讛讘讬讗讜 讻讗谉 讘讙诪专讗. [砖诐] 讘驻专拽 诇讗 讬讞驻讜专 讛讬讗 砖谞讜讬讛 讘转讜住驻转讗 讛谞讘专讻转 讜讛讘拽讬注, 讜诇驻讬 讚讘专讬讛诐 讛转讬专讜 讛谞讘专讻转 诇讻讘住 讘讛 诇爪讜专讱 讛诪讜注讚 讻诇讬 驻砖转谉, 讜诪讬 砖讗讬谉 诇讜 讗诇讗 讞诇讜拽 讗讞讚 讜讻"砖 讗诇讜 砖讗诪专讜 诪讻讘住讬谉 讘诪讜注讚.
讜讗讬谉 讚讘专讬讛诐 诪讞讜讜专讬谉 讗爪诇讬 砖讝讜 讛诪诇讗讻讛 讗讬谞讛 诇爪讜专讱 讛诪讜注讚 砖谞转讬专 诇注砖讜转 诪拽讜诐 讛诪讞诪爪谉 讜讛诪谞讚讬讗谉 讜讗驻砖专 诇讻讘住 讘诇讗 砖转讬 讛讘专讻讜转 讛诇诇讜, 讜诇讗 讛转讬专讜 诪诇讗讻讛 讜讘谞讬谉 拽讘讜注 讻讚讬 砖讬注砖讛 讘讛谉 诪诇讗讻讛 砖爪专讬讻讛 拽爪转 诇诪讜注讚 讜讻"砖 讘诪拽讜诐 砖讗驻砖专, 讜注讜讚 砖诇讗 拽专讗讜讛 讘诪砖谞转谞讜 讜讻讗谉 转诪讛讜 讘讙诪专讗 讜砖讗诇讜 诪讛 谞讘专讻转, 讜砖诐 诇讗 砖讗诇讜 讜诇讗 驻讬专砖讜 讚谞讘专讻转 讛讻讜讘住讬谉 讚讘专 驻砖讜讟 讜诪驻讜专砖 讛讜讗, 讜注讜讚 注谞讬谉 讛诪砖谞讛 诪诇诪讚 砖讛讜讗 爪专讻讬 拽讘讜专讛 砖诇 诪转讬诐, 讚拽转谞讬 诇讛 讘讛转专 讞谞讜讱 讛讻讜讻讬谉 讜注砖讬讬转 讗专讜谉 注诐 讛诪转. 
讘专诐 谞专讗讬谉 讚讘专讬 专讘讬谞讜 专' 讗讘专讛诐 讝"诇 讘专 讚讜讚, 砖驻讬专砖 砖讛讬讗 讞驻讬专讛 砖诇 拽讘专, 讗诇讗 砖讛讜讗 讝"诇 诪驻谞讬 砖专讗讛 讘讬专讜砖诇诪讬 讻诇 砖讛讜讗 转讜砖讘 谞拽专讗 讘拽讬注, 讗诪专 砖讛讜讗 拽讘专 砖注讜砖讬诐 (诇讙专 转讜砖讘) 注讚 砖讬注诇讜 讗讜转讜 诇拽讘专 讗讘讜转讬讜, 讜诇讬 谞专讗讛 砖讗讬谞讜 讗诇讗 转讜住驻转 讘诪讜住讬驻讬谉 注诇 讛拽讘专 讻砖讛讜讗 拽讟谉 讘讘谞讬谉, 讚诪转谞讬转讬谉 专讬砖讗 拽转谞讬 讗讬住讜专讬' 讘转专讜讬讬讛讜 讘讛转讞诇转 诪诇讗讻讛, 讗讬谉 讞讜驻专讬谉 讻讜讻讬谉 讜拽讘专讜转, 讜住讬驻讗 拽转谞讬 讛转讬专讗 讘转讬拽讜谉 诪诇讗讻讛 讗讘诇 诪讞谞讻讬谉 讗转 讛讻讜讻讬谉, 讜讗诪讗讬 诇讗 拽转谞讬 讛转讬专讗 讘拽讘专讜转 讘讞谞讜讱 讛讬讻讬 讗驻砖专 讚诇讗 讬讛讗 讘讛讜谉 转讬拽讜谉 讻注讬谉 讞讬谞讜讱 诇讛讜住讬祝 讘讛谉 讞讜诇讬讗 讗讞转 讘讞驻讬专讛 讗讜 讚讬诪讜住 讗讞讚 讘讘谞讬谉, 讗诇讗 讘诪拽讜诐 讞讬谞讜讱 讛拽讘专讜转 拽转谞讬 诪转谞讬转讬谉 讛谞讘专讻转 讛讝讗转, 砖讻谉 讚专讱 讛拽讘专讜转, 讞讜驻专讬谉 讞驻讬专讛 讙讚讜诇讛 注诪讜拽讛 讜专讞讘讛 讘拽专拽注 讜讘讜谞讬谉 诇讜 讻讜转诇讬 讘谞讬谉. 讻讚转谞讬谞谉 讘讻诇 诪拽讜诐 讞驻讬专讛 讘拽讘专讜转 注砖讜 诇讜 讗专讜谉 讞驻专讜 诇讜 讗转 讛拽讘专, 讜转谞讬讗 讛讞讜驻专 拽讘专 诇诪转 讜讻讗谉 讗诪专讜 讗讬谉 讞讜驻专讬谉 讻讜讻讬谉 讜拽讘专讜转, 讗讘诇 诪讛 砖讗诪专讜 拽讘专讜转 讘讘谞讬谉 讘诇讜诪专 砖注讜砖讬谉 诇讜 讻讜转诇讬 讘谞讬谉 驻注诪讬诐 砖诪讙讘讬讛讬谉 讛讻讜转诇讬诐 诪注诇 讛讗专抓 讛专讘讛, 讜讛讜讗 谞驻砖 讛拽讘专 讛讗诪讜专 讘讻诇 诪拽讜诐, 讜讻砖讛拽讘专 讗讬谞讜 注诪讜拽 讻诇 爪专讻讜, 诪讜住讬驻讬谉 诇讜 谞讘专讻转 砖讛讬讗 讘拽讬注讛 讘讗诪爪注 讛拽讘专, 讻驻讬 诪讚转讜 砖诇 讗讚诐, 讜谞讜转谞讬谉 讗讘谞讬诐 转诇讜砖讜转 住讘讬讘 讗讜转讜 讛谞拽注 讻注讬谉 讻讜转诇讬 讛拽讘专 砖诇讗 讬驻讞转 讛谞拽注 讜讬驻诇讜 讻讜转诇讬 讛拽专拽注 注诇 讛诪转, 讜谞讜转谞讬谉 讛诪转 讘转讜讱 讛谞拽注, 讜讘专 讙讜讛讛 讛讜讗 谞拽注 讗讞专 拽讟谉 诪诪谞讜, 讻注讬谉 讞专讬抓 讜讘讜 讞专讬抓, 讜讗驻砖专 砖讛讬讜 注讜砖讬谉 讗讜转讜 诪谉 讛爪讚 诇谞住专讬诐 砖诇 讙讜诇诇 讜讚讜驻拽, 讜讻讬讜爪讗 讘讝讛, 讜讛转讬专讜 讘诪砖谞转谞讜 讛谞拽注 讛讝讛 讻注讬谉 讞讬谞讜讱, 讜讗注驻"讬 砖讛讜讗 诪注砖讛 讜讘谞讬谉 讘驻谞讬 注爪诪讜 讜诪讛 砖讗诪专讜 讘讬专讜砖诇诪讬 讻诇 砖讛讜讗 转讜砖讘 谞拽专讗 讘拽讬注, 讻诇 砖讛讜讗 诪讜住祝 注诇 讚讘专 讜诪讬讟诇讟诇 讛讬诪谞讜 谞拽专讗 诇讛诐 转讜砖讘, 讜讻谉 讗诪专讜 讘讬专讜砖诇诪讬 讘驻专拽 讘诪讛 讗砖讛 诇讙讘讬 驻讗讛 谞讻专讬转, 讗诪专 专' 讗讘讛讜 讻诇 砖讛讜讗 转讜砖讘 讘砖注专 谞拽专讗 驻讗讛, 讜砖谞讜 讘转讜住驻转 砖讘讬注讬转 讗讘谞讬诐 转讜砖讘讜转 砖诪讞专讬砖讛 诪讝注讝注转谉. 
谞诪爪讗 驻讬专讜砖 讛诪砖谞讛 讛讝讜 谞讻讜谉 讜诪讞讜讜专. 讗讬谉 讞讜驻专讬谉 讻讜讻讬谉 讜拽讘专讜转 讘诪讜注讚. 讻讚专讱 讛注讜砖讬谉 讘转讬 拽讘专讜转 砖讞讜驻专讬谉 讘讛谉 讻讜讻讬谉 讜拽讘专讜转 讛专讘讛 诇爪讜专讱 诪转讬诐 砖讬诪讜转讜. 讜讗注驻"讬 砖讛讜讗 爪讜专讱 讛专讘讬诐 讜砖诪讗 讬爪讟专讻讜 诇讛诐 讘诪讜注讚 讗住讜专. 讗讘诇 诪讞谞讻讬谉 讗转 讛讻讜讻讬谉 诇拽爪专讜 讜诇讛讗专讬讱 讜诇讛专讞讬讘 讘讜. 讜注讜砖讬谉 谞讘专讻转 讘拽讘专讜转 讘诪讜注讚. 讜讛讜讗 讛讚讬谉 诇讞讬谞讜讱 拽讘专讜转 诇讛讗专讬讱 讜诇讛专讞讬讘 讗诇讗 诪诇转讗 讘讗谞驻讬 谞驻砖讛 拽转谞讬 谞讘专讻转 讜专讘讜转讗 讛讬讗 讟驻讬. 讜注讜砖讬谉 讗驻讬诇讜 讗专讜谉 诇诪讬 砖讻讘专 诪转 讜讛讜讗 注诪讜 讘讞爪专. 讜讗注驻"讬 砖讗讬谞讜 诪注讻讘 讘拽讘讜专讛. 讻讬讜谉 砖讻讘专 诪转 注讜砖讬谉 讻诇 爪专讻讬讜. 专' 讬讛讜讚讛 讗讜住专 讗讗"讻 讬砖 注诪讜 谞住专讬诐. 诪驻谞讬 讛讟注诐 砖驻讬专砖谞讜 诇诪注诇讛. 讜诇讬转讗 诇讚专"讬 讚讬讞讬讚讗讛 讛讜讗 讜住转诐 诪转谞讬转讬谉 讻专砖讘"讙 讘讘专讬讬转讗. 讜拽讬"诇 住转诐 讘诪转谞讬转讬谉 讜诪讞诇讜拽转 讘讘专讬讬转讗 讛诇讻讛 讻住转诐:





专讬讟讘"讗

讗讬讻讗 讘讬谞讬讬讛讜 讚注讘讬讚 讘讞谞诐 讜讗"转 讜诇讬诪讗 谞诪讬 讚讗讬讻讗 讘讬谞讬讬讛讜 讘讝诪谉 讛讝讛 讚诇讬讻讗 注讜诇讬 专讙诇讬诐 讬"诇 讜诇讗讜 讚讜拽讗 注讜诇讬 专讙诇 讗诇讗 讛讜讗 讛讚讬谉 砖诪讻谞讬住讬谉 诪注讜转 诇爪讜专讱 讛专讙诇 讜注讜讚 砖讻诇 讙讝讬专讛 砖讙讜讝专讬诐 讞讻诪讬诐 讘诪拽讜诪讛 注讜诪讚转 讗注"驻 砖讘讟诇 讛讟注诐 注讚 砖讬注诪讜讚 讘"讚 讻讚讗讬' 讘讬专讜砖' 讜讛诇讻转讗 讻专讘 讘讗讬住讜专讬 讜讛专诪讘"诐 讝"诇 驻住拽 讻砖诪讜讗诇 讜讘讬专讜砖' 驻住拽 讻砖诪讜讗诇:



诪转谞讬' 讗讬谉 讞讜驻专讬谉 讻讜讻讬谉 讜拽讘专讜转 讘诪讜注讚 讗讘诇 诪讞谞讻讬谉 讬砖 诪拽砖讬' 讜讗诇讗 讗驻讬' 讬"讟 砖谞讬 诇讙讘讬 诪讞' 讻讞讜诇 砖讜讬讜讛 诇专讘谞谉 讜讬砖 诪转专爪讬谉 讚讛转诐 讘讟诇讟讜诇 讜讘诪诇讗讻讜转 砖讗讬谉 讘讛谉 讟讜专讞 讻诪讙讝 诇讬讛 讗住讗 讜讙诇讬诪讗 讜诇讗 诪砖诪注 讛讻讬 诇讬砖谞讗 讚讻讞讜诇 砖讜讬讜讛 专讘谞谉 讜讗讞专讬诐 转讬专爪讜 讚讛转诐 讘讬"讟 讗讞专讜谉 讚诪讚讗讜专讬讬转讗 讞讜诇 讙诪讜专 讜讙讘讬 诪转 讗讜拽诪讜讛 讻讚讗讜专讬讬转' 讗讘诇 诇讗 讘讬"讟 砖谞讬 讚专讗砖讜谞讬诐 讚住讻讜转 讜驻住讞 讚讛讗 讗驻讬' 讘诪讜注讚 讗讬谉 讞讜驻专讬谉 诪驻谞讬 砖讛讜讗 诪拽专讗 拽讚砖 砖诇 转讜专讛 讜诪诇讗讻讛 讗住讜专讛 讘讜 讚讗讜专讬讬转讗 讜讙诐 讗讬谞讜 讚讛转诐 住转诐 谞拽讟 讻诇 讬"讟 砖谞讬 讜讛谞讻讜谉 讚讻诇 诇爪讜专讱 诪转 砖讻讘专 诪转 注讜砖讬谉 拽讘专 诇讙诪专讬 讗驻讬' 讘讬"讟 砖谞讬 讜讻"砖 讘讞讜诇讜 砖诇 诪讜注讚 讜讛讻讗 砖诇讗 诇爪讜专讱 诪诪砖 讗诇讗 砖讬讛讬讜 诪讜讻谞讬诐 诇专讘讬诐 讜诇讛讻讬 谞拽讟讬讛 讘诇砖讜谉 专讘讬诐 讜讞砖讬讘 讻讚讘专讬诐 砖诇 专讘讬诐 讻讬 专讘讬诐 砖转讜 讜专讘讬诐 讬砖转讜 讜讻诇 讚讘专讬 专讘讬诐 砖讗讬谉 讘讛诐 爪讜专讱 讛诪讜注讚 诪诪砖 诪转拽谞讬谉 讜诇讗 注讜砖讬谉 诇讻转讞诇讛 讻讚讗讬' 诇注讬诇 讜讻谉 驻讬' 专讘讬' 讗诇驻住讬 讝"诇 讜讻讘专 谞转讘专' 讝讛 讘住驻' 转讜专转 讛讗讚':



讜注讜砖讬谉 谞讘专讻转 驻讬专砖讜 讛专讗砖讜谞讬诐 讝"诇 谞讘专讻' 讛讻讜讘住讬谉 诇爪讜专讱 讚讘专讬诐 砖诪讜转专 诇讻讘住 讘诪讜注讚 讜讙讜讛讛 讜讘讬谉 讙讜讛讛 讛讜讗 讻诪讜 讛诪讞诪爪谉 讜讛诪谞讚讬讬谉 砖讗诪专讜 讘驻' 诇讗 讬讞驻讜专 讜诪驻谞讬 砖讛讜讗 注谞讬谉 讞驻讬专讛 砖讜讗讜讛讜 注诐 拽讘专讜转 讜讻讜讻讬谉 讜讬"诪 谞讘专讻转 讻注讬谉 拽讘专讜转 砖诇谞讜 砖讚讜诪讬谉 诇谞讘专讻' 讚讗诇讜 砖诇讛诐 讗祝 拽讘专讜转 讻爪讜专' 讻讜讻讬谉 讗诇讗 讛拽讘专 讻讘谞讬谉 讜拽转谞讬 讚诇爪讜专讱 诪转 注讜砖讬谉 讗讜转讜 讜讗讬 谞诪讬 讗驻讬' 砖诇讗 诇爪讜专讱 讚讟专讞讗 讝讜讟讗 讜讻注讬谉 讞谞讜讱 拽讘专讜' 讜讙讜讛讛 讜讘专 讙讜讛讛 诇驻讬' 讝讛 砖讚专讱 诇注砖讜转 讘转讜讱 拽讘专 砖诇 讞驻讬专讛 讞驻讬专讛 拽讟谞讛 讻拽讜诪转 讛诪转 讜注诇 讚专讱 讝讛 诪驻讜专砖转 讘转讜专转 讛讗讚诐:



讜讗专讜谉 注诐 讛诪转 讘讞爪专 驻讬' 讻讚讬 砖讬讛讗 谞讬讻专 砖讛讜讗 诇爪讜专讻讜 讜讗注"驻 砖讻讘专 诪转 诪驻谞讬 砖讗讬谉 讘讗专讜谉 爪讜专讱 讻"讻 讻讬 讬讜转专 诪爪讜讛 诇拽讘讜专 讘拽专拽注 诇讗 讛转讬专讜 讗诇讗 注诪讜 讜讻谉 讛讚讬谉 讘讬讜诐 讟讜讘 砖谞讬 讘讬谉 诇注谞讬谉 讝讛 讘讬谉 诇注谞讬谉 谞住专讬诐 讜诪讬讛讜 讘讬专讜砖诇诪讬 讗讜诪专 讗诐 讛讬讛 讗讚诐 诪驻讜专住诐 诪讜转专 讜讗诪专讬' 讘转讜住驻转 讻讬 注转讛 讛诪转讬诐 砖诇谞讜 讻诇诐 诪驻讜专住诪' 讻讬 讗谞讞谞讜 诪转讬 诪注讟 注"讻 讜讛讻诇 诇驻谞讬 讛诪拽讜诐:



砖讗讬谉 诪注专讘讬谉 砖诪讞' 讘砖诪讞' 讜诇讚讘专讬讜 讗讬谉 诪注专讘讬谉 砖诪讞' 诪讬诇' 讘诪砖转' 讗讜 讘驻讚讬讜谉 讛讘谉 讜讚讻讜转' 讗讘诇 砖转讬 诪砖转讗讜转 注讜砖讬谉 讻讬讜谉 砖讛谉 诪诪讬谉 讗讞讚 讜讗讬谉 讛诇讻讛 讻诪讜转讜 讚讗讬讚讱 讻讜诇讛讜 驻诇讬讙讬 注诇讬讛 讜讚讻讜诇讬 注诇诪讗 讗讬专讜住讬谉 诪讜转专讬谉 讘诪讜注讚 讘诇讗 住注讜讚转 讗讬专讜住讬谉:





讛诪讗讬专讬

讛诪砖谞讛 讛讞诪砖讬转 讜讛讻讜谞讛 讘讛 讻讻讜谞转 诪讛 砖诇驻谞讬讛 讗讬谉 讞讜驻专讬谉 讻讜讻讬谉 讜拽讘专讜转 讘诪讜注讚 讗讘诇 诪讞谞讻讬谉 讗转 讛讻讜讻讬谉 讜注讜砖讬谉 谞讘专讻转 讘诪讜注讚 讜讗专讜谉 注诐 讛诪转 讘讞爪专 专' 讬讛讜讚讛 讗讜诪专 讗讗"讻 讬砖 注诪讜 谞住专讬诐 讗诪专 讛专"诐 讻讜讻讬谉 讛讜讗 砖讞讜驻专讬谉 讘讗专抓 拽讘专讬诐 讜拽讘专讜转 [讛讜讗] 砖讘讜谞讬谉 拽讘专 注诇 讙讘讬 拽专拽注 讜讗住讜专 诇注砖讜转 拽讘专 诇拽讘讜专 讗转 讛诪转 讗讞专 讛诪讜注讚 讜诪讞谞讻讬谉 讛讜讗 砖讬讜住讬祝 讘讗讜专讱 讛拽讘专 讜讘专讞讘讛 讗讞专 砖讛讬转讛 讞驻讜专讛 讜谞讘专讻转 [讛讬讗] 讞驻讬专讛 讻讗讜转谉 砖砖讜专讬谉 讘讛谉 讛驻砖转谉 讜讚讜诪讬讛谉 讜讗讬谉 讛诇讻讛 讻专' 讬讛讜讚讛:



讗诪专 讛诪讗讬专讬 讗讬谉 讞讜驻专讬谉 讻讜讻讬谉 讜拽讘专讜转 讘诪讜注讚 驻讬' 讘讙诪' 讻讜讻讬谉 讘讞驻讬专讛 讜拽讘专讜转 讘讘谞讬谉 讜注谞讬谉 讛诇砖讜谉 讗讬谉 讞讜驻专讬谉 讻讜讻讬谉 讜讗讬谉 讘讜谞讬谉 拽讘专讜转 讜讻讘专 讬讚注转 砖讘专讗砖讜谉 砖诇 讬讜诐 讟讜讘 讜' 讗' 讗诪专讜 讬讜诐 讟讜讘 诇讙讘讬 诪转 讻讞讜诇 砖讜讜讬讜讛 专讘谞谉 讜讗讬谉 爪专讬讱 诇讜诪专 砖讻谉 讘讞讜诇讜 砖诇 诪讜注讚 讜诪讗讞专 砖讻谉 讗转讛 爪专讬讱 诇驻专砖 讘讝讜 注谞讬谉 讗讬住讜专诐 诪驻谞讬 砖讛讻讜讻讬谉 讬砖 讘讞驻讬专转诐 讟讜专讞 讬转专 讜讻谉 讘谞讬谉 讛拽讘专讜转 讜诪"诪 讞驻讬专转 拽讘专讜转 讻注讬谉 砖诇谞讜 注讜砖讬谉 砖讛专讬 讗祝 讬讜诐 讟讜讘 砖谞讬 诇讙讘讬 诪转 讻讞讜诇 砖讜讬讜讛 专讘谞谉 讜讻诇 砖讻谉 讞讜诇讜 砖诇 诪讜注讚 讻诪讜 砖讘讬讗专谞讜:



讗讘诇 诪讞谞讻讬谉 讗转 讛讻讜讻讬谉 讻诇讜诪专 讗诐 谞注砖讜 诪注专讘 讬讜诐 讟讜讘 讜诇讗 讛讜爪专讻讜 注讚 讛诪讜注讚 诪转拽谞讬谉 讗讜转谉 专"诇 砖诪讗专讬讻讜 讗讜 诪拽爪专讜 讗讜 诪专讞讬讘讜 讛讜讗讬诇 讜讛讜讗 爪专讬讱 诇讜 讜讻谉 讛诇讻讛 讜驻讬专砖讜 讘转诇诪讜讚 讛诪注专讘 诪讗专讬讱 讘讜 诪爪讚 讗讞讚 讜诪专讞讬讘 讘讜 讘讬谉 诪爪讚 讗讞讚 讘讬谉 诪砖谞讬 爪讚讚讬讜 讜讙讚讜诇讬 讛诪讞讘专讬诐 驻讬专砖讜 砖诇讗 谞讗住专讜 讻讜讻讬谉 讜拽讘专讜转 讘诪讜注讚 讗诇讗 讘砖注砖讗诐 诇讛拽讘专 讗讞专 讛诪讜注讚 讜讗祝 讙讚讜诇讬 讛驻讜住拽讬诐 讻转讘讜讛 讻谉 讗诇讗 砖讗谞讬 转诪讛 讛讬讗讱 讛转讬专讜 诇转拽谞诐 砖诇讗 诇爪讜专讱 讛诪讜注讚 讜讙讚讜诇讬 讛讚讜专讜转 驻讬专砖讜 讚讘专讬讛诐 诪驻谞讬 砖讚专讻诐 讛讬讛 诇讞驻讜专 讻讜讻讬谉 讜拽讘专讜转 诇讬诪讻专 讻砖讬讗专注 诇讛诐 讜讗诪专 砖讗讬谉 讞讜驻专讬谉 讘诪讜注讚 讗诇讗 诇爪讜专讱 讛诪讜注讚 讗注"驻 砖讛注讬专 诪专讜讘讛 讘注诪诪讬谉 讜讗驻砖专 砖讬讝讚诪谉 讜讬爪讟专讱 讜讛讞谞讜讱 诪讜转专 讘讚专讱 讝讛 讜讻诇 讝讛 讗讬谞讜 诪住驻讬拽 砖讛讞讬谞讜讱 砖诇讗 诇爪讜专讱 讬讚讜注 讛讬讗讱 诪转讬专讬谉 讗讜转讜 讜讻谉 拽爪转 诪驻专砖讬诐 驻讬专砖讜 讘讜 讚讘专讬诐 讝专讬诐 诪讛诐 砖驻讬专砖讜 砖诇讗 讛讜转专 讘讬讜诐 讟讜讘 砖谞讬 讗诇讗 讟讬诇讟讜诇 讜专讞讬爪讛 讜讙讝讬讝转 砖注专 讗讘诇 讞驻讬专讛 诇讗 讜讝讛讜 讚注转 讙讚讜诇讬 讛专讘谞讬诐 讜转诪讛 注诇 注爪诪讱 讜讛专讬 讛转讬专讜 诪讬讙讝 讗住讗 砖讛讬讗 拽爪讬专讛 诪谉 讛诪讞讜讘专 讜注讜讚 讛讬讗讱 讛讜讗 讞讜诇 讙诪讜专 诇讚注转诐 讜讻谉 讘砖讗讬诇转讜转 砖转讬专爪讜 砖讝讜 砖讘讻讗谉 讘砖讬砖 注诪诪讬谉 讗讬谞讜 讻诇讜诐 砖讛专讬 讗诪专讜 讘讬讜诐 讟讜讘 专讗砖讜谉 讬转注住拽讜 讘讜 注诪诪讬谉 讘讬讜诐 讟讜讘 砖谞讬 讬转注住拽讜 讘讜 讬砖专讗诇 讜讻谉 砖讗诪专讜 砖诐 讜讛讗讬讚谞讗 讚讗讬讻讗 讞讘专讬 讞讬讬砖讬谞谉 讗诇诪讗 讗驻讬' 讘讚讗讬讻讗 注诪诪讬谉 砖专讬 讜讻谉 诪讛 砖驻讬专砖讜 讗讞专讬诐 砖诇讗 谞讗诪专 讗诇讗 讘讬讜诐 讟讜讘 砖谞讬 砖诇 注爪专转 讜砖诇 专讗砖 讛砖谞讛 讗讜 砖诇 讬诪讬诐 讗讞专讜谞讬诐 砖诇 驻住讞 讜住讜讻讜转 砖讛诐 讞讜诇 讛讗 讬讜诐 讟讜讘 砖谞讬 砖诇 专讗砖讜谞讬诐 砖诇 驻住讞 讜砖诇 住讜讻讜转 砖讛诐 讞讜诇 讛诪讜注讚 诇讗 讗讬谞讜 讻诇讜诐 砖诇讗 诪爪讬谞讜 讘砖讜诐 诪拽讜诐 砖讛拽诇讜 讘讬讜诐 讟讜讘 砖谞讬 诪讛 砖诇讗 讬拽诇讜 讘讞讜诇讜 砖诇 诪讜注讚 讜讬砖 诪转专爪讬诐 讗转 讛拽讜砖讬讗 诪诪讛 砖讗诪专讜 讘转诇诪讜讚 讛诪注专讘 讘注谞讬谉 注砖讬讬转 讗专讜谉 诇诪转 讛讚讗 讚转讬诪讗 讘诪转 砖讗讬谞讜 诪驻讜专住诐 讻诪讜 砖谞讻转讜讘 讘住诪讜讱 讘住讜祝 诪砖谞讛 讝讜 讜讗祝 讻讗谉 讘诪转 砖讗讬谞讜 诪驻讜专住诐 讜讗讬谞讜 谞讻专 砖诇爪讜专讱 诪转 讬讞驻专讜讛讜 讜讚讘专 讝讛 讘拽讛诇讜转 讙讚讜诇讜转 讻注讬谉 砖诇讛诐 讗讘诇 拽讛诇讜转 砖诇谞讜 诪转讜讱 诪讬注讜讟诐 讻诇 诪转讬诐 砖讘讛 诪驻讜专住诪讬诐 讛诐 讜讗注"驻 砖诇讗 讛讜讝讻专 讚讘专 讝讛 讗诇讗 讘注砖讬讬转 讗专讜谉 讜诇讗 讘讞驻讬专转 讻讜讻讬谉 讗讬谉 讛讟注诐 讗诇讗 砖讘讝诪谞诐 讛讬讜 专讙讬诇讬诐 讘讞驻讬专转诐 诇驻谞讬 讛爪讜专讱 讗讘诇 注讻砖讬讜 砖讗祝 讛拽讘专 讗讬谞讜 谞注砖讛 讗诇讗 转讻祝 诇诪讬转讛 讛专讬 讛讜讗 讻注砖讬讬转 讗专讜谉 讜讬"诪 砖讘诪讜注讚 谞讗住专讜 砖讬砖 讘讛诐 讻讚讗讬 诇讟注讜转 砖诇爪讜专讱 注讘讜讚转 拽专拽注 讛诐 注讜砖讬诐 讗讘诇 讬讜诐 讟讜讘 砖谞讬 讗讬谉 讟讜注讬谉 讘讻讱 讜诪讜转专 讜住讜祝 讚讘专 注拽专 讛讚讘专讬诐 讻诪讜 砖驻讬专砖谞讜 转讞诇讛:

诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讗讬谉 讞讜驻专讬谉 讻讜讻讬谉 讜拽讘专讜转 诇爪讜专讱 诪转讬诐 砖讚专讻谉 讻讜' 讻爪"诇:


转讜住驻讜转 讘讚"讛 讗讬谉 讞讜驻专讬谉 讻讜' 讚讜拽讗 注诐 讛诪转 讜砖诪讗 讻砖讞驻专 讻讜' 讛讻讬专讗 讚爪讜专讱 讛诪转 讻讜' 讚诇讗 砖专讬 讛讻讗 诇专' 讬讛讜讚讛 讻讜' 讻爪"诇:


讘讚"讛 讙讬讛讗 讜讘专 讙讬讛讗 驻讬' 专"讞 诪讞诪爪谉 讜谞讚讬讬谉 讚驻专拽 诇讗 讻讜' 讻爪"诇 谞"诇 讜注讬讬谉 讘注专讜讱 注专讱 讘拽注:


讘讚"讛 诪驻谞讬 讘讬讟讜诇 讻讜' 注讬专讜讘 讘砖诪讞讛 讜诇讗 诪谞讬讞 砖诪讞转 讛专讙诇 讻讜' 讻爪"诇:





专砖"砖

转讚"讛 讗讬谉 讞讜驻专讬谉. 讻砖讞讜驻专 讛讜讗 专讙讬诇 诇讞驻讜专 讘讘讬转 讛拽讘专讜转. 讻"谞 讚爪"诇:





讛讙讛讜转 讬注讘"抓

转讜住' 讚"讛 诪驻谞讬 讘讬讟讜诇 讻讜' 讚诇讬讻讗 砖诪讞讛. 谞"讘 讗祝 注诇 驻讬 砖拽讘诇讜讛 讘砖诪讞讛 [砖讘转 拽"诇 讗']:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讘讞讙讱 讻讜' 注讬拽专 讚专砖讛 讻讜'. 讜注讬' 讻转讜讘讜转 讚祝 诪讝 注"讗 转讜住' 讚"讛 讚诪住专:

